Diari Oficial de la Generalitat Valenciana


Sumari del DOGV 8462, del 11-01-2019 (2018/11037)

RESOLUCIÓ de 27 de novembre de 2018, per la qual s'amplia el termini en nou mesos addicionals per a les beques convocades per Resolució de 8 de març de 2017, de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11040


Data del document
:   27-11-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 27 de novembre de 2018, per la qual s'amplia el termini en nou mesos addicionals per a les beques convocades per Resolució de 8 de març de 2017, de la Conselleria de Sanitat Universal i Salut Pública. [2018/11155]  
La Conselleria de Sanitat Universal i Salut Pública, en el marc de la política dirigida a la integració i formació de joves amb titulació universitària que han finalitzat els seus estudis en dates recents, vol acostar el coneixement pràctic de l'Administració pública valenciana a les persones joves, mitjançant la realització de pràctiques professionals en les seues dependències, en concret en la Direcció General d'Assistència Sanitària, contribuint amb això a la seua formació complementària, adquisició de noves aptituds, especialització i al seu perfeccionament.  
  
Mitjançant l'Ordre de bases 1/2017, 16 de gener, de la Conselleria de Sanitat Universal i Salut Pública, s'aproven les bases reguladores de concessió de beques per a la realització de pràctiques professionals en la Direcció General d'Assistència Sanitària (DOGV 7965, 25.01.2017).  
Mitjançant Resolució de 8 de març de 2017, de la Conselleria de Sanitat Universal i Salut Pública, es van convocar quatre beques per a la realització de pràctiques professionals en la Direcció General d'Assistència Sanitària, Salut Mental, en les dependències de la Conselleria de Sanitat Universal i Salut Pública (DOGV 8016, 06.04.2017).  
Mitjançant Resolució de 28 d'agost de 2018, de la directora general d'Assistència Sanitària, s'actualitza l'import de les beques i es prorroguen per un període de 3 mesos addicionals la beca de pràctiques professionals que es va convocar per Resolució de 8 de març de 2017, de la Conselleria de Sanitat Universal i Salut Pública (DOGV 8373, 31.08.2018). En aquesta mateixa resolució s'estableix en el paràgraf segon del punt tercer: «No obstant això, amb la finalitat d'obtindre el màxim benefici en la integració i formació de joves amb titulació universitària, si s'aprovara la modificació pressupostària que es troba en tràmit o es generara crèdit suficient en la línia, que permetera aconseguir el període màxim de pròrroga, fixat en 12 mesos segons estableix l'Ordre 1/2017, de 16 de gener, el període citat en el paràgraf anterior, podrà ampliar-se mitjançant resolució expressa fins a un màxim de 9 mesos addicionals. En el cas que s'aprovara la modificació pressupostària sol·licitada o es generara crèdit suficient en la línia, es podrà ampliar mitjançant resolució expressa fins a un període de 9 mesos addicionals la concessió de la beca.»  
Els beneficiaris de les beques realitzen les seues pràctiques professionals i desenvolupen els seus programes de treball de forma satisfactòria, i es considera necessari que continuen amb el desenvolupament de la seua activitat, i per tant que la beca siga prorrogada.  
Atés que s'ha generat suficient crèdit en la línia perquè es puguen prorrogar aquestes beques, resolc:  
  
Primer  
Prorrogar la concessió de les quatre beques per a la realització de pràctiques professionals en la Direcció General d'Assistència Sanitària, Salut Mental, en les dependències de la Conselleria de Sanitat Universal i Salut Pública en 9 mesos addicionals, fins a aconseguir el termini màxim de renovació que estableix la base catorze, punts 1 i 2, de l'Ordre 1/2017, de 16 de gener, de la Conselleria de Sanitat Universal i Salut Pública, per la qual s'estableixen les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública.  
S'entén aquesta pròrroga a les actuals beneficiàries d'aquestes; sense perjudici de les possibles renúncies o cessaments i substitucions que puguen donar-se en el transcurs del temps.  
Eugenia Benimeli Navarro, per Resolució de 25 d'agost de 2017, del director general d'Assistència Sanitària, per la qual es resol la convocatòria de quatre beques per a la realització de pràctiques professionals en la Direcció General d'Assistència Sanitària, Oficina Autonòmica de Salut Mental, en les dependències de la Conselleria de Sanitat Universal i Salut Pública (DOGV 8130, 19.09.2017), en l'especialitat de Sociologia.  
María Elvira Beltrán Yago, per Resolució de 14 de juny de 2018, del director general d'Assistència Sanitària, de concessió de nova beca després de la renúncia de la persona que ha sigut beneficiària d'aquesta (DOGV 8334, 09.07.2018), en l'especialitat de Dret.  
Dzvenyslava Fedorak Fedorak, per Resolució de 2 de juliol de 2018, de la directora general d'Assistència Sanitària de concessió de nova beca després de la renúncia de la persona que ha sigut beneficiària d'aquesta (DOGV 8335, 10.07.2018), en l'especialitat d'Infermeria.  
María Cañizares Cardós, per Resolució de 15 d'octubre de 2018, de la directora general d'Assistència Sanitària, de concessió de nova beca després de la renúncia de la persona que ha sigut beneficiària d'aquesta (DOGV 8408, 23.10.2018), en l'especialitat de Treball Social.  
  
Segon  
La dotació econòmica per a finançar la present pròrroga ascendeix a la quantia global màxima de 36.833,76 euros, a càrrec de l'aplicació pressupostària 78.78.06.1937.734.99.8, línia S0421000 o equivalent, en els pressupostos de la Generalitat Valenciana, d'acord amb la distribució següent:  
  
 Any 2018 Any 2019  
4.092,64 euros 32.741,12 euros  
  
Tercer  
La pròrroga de les beques serà efectiva a partir del dia 1 de desembre de 2018, i finalitzarà el 31 d'agost de 2019. Les condicions d'aquestes seran, segons s'ha exposat, per un import de mil vint-i-tres euros amb setze cèntims (1.023,16 ?) bruts mensuals, subjecte a la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i a qualsevol altra retenció que, si escau, puga correspondre.  
  
La present resolució queda condicionada a l'existència de crèdit adequat i suficient en els respectius pressupostos de la Generalitat.  
La present resolució es publicarà en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos comptat des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, si bé podrà interposar-se potestativament recurs de reposició davant la Conselleria de Sanitat Universal i Salut Pública en el termini d'un mes, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime procedent.  
  
València, 27 de novembre de 2018.- La directora general d'Assistència Sanitària: María Amparo García Layunta.